Document ID: 32006R1221

A BIZOTTSÁG 1221/2006/EK RENDELETE
(2006. augusztus 11.)
a piaci mechanizmusokra tekintettel a borpiac közös szervezéséről szóló 1493/1999/EK tanácsi rendelet végrehajtása részletes szabályainak megállapításáról szóló 1623/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 33. cikkére,
mivel:
(1)
Az 1623/2000/EK bizottsági rendelet (2) 45., 59. és 61. cikke határidőket határoz meg a borkészítés melléktermékeinek lepárlásával kapcsolatban. Mivel a 2005/2006-os borászati év termése igen bőséges volt, ezért egyes tagállamokban gyakorlati nehézségekbe ütközik a lepárlásnak az előírt határidőn belüli befejezése. Következésképpen szükségessé vált e határidők meghosszabbítása.
(2)
Az 1623/2000/EK rendeletnek a bor élelmezési célú alkohollá történő lepárlásával kapcsolatos 63a. cikke meghatározza, hogy a bortermelés hány százalékának lepárlásában vehetnek részt a termelők. Szükséges a 2006/2007-es borászati évre meghatározni ezt a százalékos arányt.
(3)
Az 1623/2000/EK rendeletet ennek megfelelően módosítani kell.
(4)
Annak érdekében, hogy az érintett termelők szintjén biztosítani lehessen a műveletek folyamatosságát, ezt a rendeletet indokolt 2006. július 16-tól kezdve alkalmazni.
(5)
Az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
Az 1623/2000/EK rendelet a következőképpen módosul:
1.
A 45. cikk (1) bekezdésének negyedik albekezdése helyébe a következő szöveg lép:
„Az első albekezdéstől eltérően a 2004/2005-ös és a 2005/2006-os borászati év esetében az első albekezdésben említett időpont a következő borászati év augusztus 31-re tolódik.”
2.
Az 59. cikk harmadik albekezdése helyébe a következő szöveg lép:
„Az első albekezdéstől eltérően a 2004/2005-ös és a 2005/2006-os borászati év esetében az első albekezdésben említett időpont a következő borászati év szeptember 15-re tolódik.”
3.
A 61. cikk (3) bekezdésének második albekezdése helyébe a következő szöveg lép:
„Mindazonáltal a 2004/2005-ös és a 2005/2006-os borászati év esetében az első albekezdésben említett időpont a következő borászati év szeptember 15-re tolódik.”
4.
A 63a. cikk (2) bekezdésének első albekezdésében az utolsó mondat helyébe a következő szöveg lép:
„A 2004/2005-ös, a 2005/2006-os és a 2006/2007-es borászati évre a százalékos érték 25 %-ban került megállapításra.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2006. július 16-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 11-én.

Labels: 17
6